রিচার্ড উইলবার

রিচার্ড পুর্ডি উইলবার (১ মার্চ ১৯২১ - ১৪ ই অক্টোবর, ২০১৭) একজন আমেরিকান কবি এবং সাহিত্য অনুবাদক ছিলেন। ১৯৮৭ সালে তিনি লাইব্রেরি অফ কংগ্রেসে কবিতার দ্বিতীয় কবি পরামর্শক নিযুক্ত হন এবং ১৯৫৭ এবং ১৯৮৯ সালে দু'বার কবিতার জন্য পুলিৎজার পুরস্কার পেয়েছিলেন।
উইলবার, ১৯২১ সালের ১ লা মার্চ নিউ ইয়র্ক সিটিতে জন্মগ্রহণ করেন এবং নিউ জার্সির নর্থ ক্যালডওলে বেড়ে ওঠেন। তিনি ১৯৩৮ সালে মন্টক্লেয়ার হাই স্কুল থেকে উচ্চ-মাধ্যমিক সম্পন্ন করেন, শুরুতে যেখানে তিনি একটি পত্রিকায় কাজ করেন। এরপর তিনি ১৯৪২ সালে আমহার্স্ট কলেজ থেকে স্নাতক সম্পন্ন করেন এবং দ্বিতীয় বিশ্বযুদ্ধের সময় ১৯৪৩ থেকে ১৯৪৫ সাল পর্যন্ত মার্কিন যুক্তরাষ্ট্রের সেনাবাহিনীতে কর্মরত ছিলেন। এরপর তিনি হার্ভার্ড বিশ্ববিদ্যালয় থেকে উচ্চশিক্ষা লাভ করেন। কর্মজীবনের শুরুতে উইলবার, ওয়েলেসলি কলেজে অধ্যাপনা দিয়ে শুরু করেন, এরপর তিনি দুই দশক ধরে ওয়েসলিয়ান ইউনিভার্সিটি এবং এক দশক স্মিথ কলেজে অধ্যাপনা করেন। ওয়েসলিয়নে বিশ্ববিদ্যালয় প্রেসের কবিতা সিরিজ লেখার ক্ষেত্রে তিনি গুরুত্বপূর্ণ ভূমিকা পালন করেছিলেন। তিনি কবিতার জন্য দুটি পুলিৎজার পুরস্কার লাভ করেছিলেন। ২০০৯ সালের শেষের দিকে তিনি এমহার্স্ট কলেজে অধ্যাপনা করেছিলেন। এরপর তিনি আমহার্স্ট কলেজ ভিত্তিক সাহিত্য পত্রিকা "দ্য কমন-" এর সম্পাদকীয় বোর্ডে দায়ীত্ব পালন করেন।
মাত্র ৮ বছর বয়স, উইলবার "জন মার্টিনের ম্যাগাজিনে" তার প্রথম কবিতা প্রকাশ করেছিলেন। তার প্রথম বই ""দ্য বিউটিফুল চেঞ্জস অ্যান্ড আদার পেয়েমস"" প্রকাশিত হয়েছিল ১৯৪৭ সালে। তারপরে তিনি "নিউ এন্ড কালেক্ট পেয়েমস" (ফ্যাবার, ১৯৮৯) সহ বেশ কয়েকটি কবিতা প্রকাশ করেছিলেন। উইলবার একজন অনুবাদকও ছিলেন, তিনি ১৭তম শতাব্দীর মোলিয়ার ফ্রেঞ্চ কৌতুক এবং জ্যঁ রাসিনের নাটকগুলিতে অনুবাদ করেছিলেন। তার প্রমিত ইংরেজি সংস্করণে অনুবাদিত "তার্টুফ" নাটকটি দুবার টেলিভিশনে উপস্থাপন করা হয়েছে ( যা ১৯৭৮ সালের একটি প্রযোজনা ডিভিডিতে পাওয়া যায়)। উইলবার শিশুদের জন্য "অপোসাইটস", "মোর অপপোজিটস" এবং "দ্য ডিসপারিং অ্যালফাবেট" সহ বেশ কিছু বই প্রকাশ করেছিলেন।
ঐতিহ্যকে অব্যাহত রেখে উইলবার, রবার্ট ফ্রস্ট এবং ডাব্লুএইচ ওডেনের কবিতাগুলোকে চমকপ্রদ ভাবে অনুবাদ করে ফুটিয়ে তুলতে পাদর্শী ছিলেন।
গান রচনাযর ক্ষেত্রে উইলবারের পরিচিতি খুবই কম তবে, তিনি লিওনার্ড বার্নস্টেইনের ১৯৫৬ সালের মিউজিকাল "ক্যান্ডাইডে" কয়েকটি গানের সুর দিয়েছিলেন, যার মধ্যে রেয়েছে বিখ্যাত "গ্লিটার এন্ড বি গে" এবং "মেক আওয়ার গার্ডেন গ্রো"। তিনি "দ্য উইং" এবং "টু বিট্রিস" সহ বেশ কয়েকটি অপ্রকাশিত রচনাও প্রযোজনা করেছিলেন।
তার গৃহীত অসংখ্য সন্মাননার মধ্যে দ্য মিসানথ্রোপ অনুবাদের জন্য ১৯৮৩ সালে "ড্রামা ডেস্ক" কর্তৃক বিশেষ পুরস্কার এবং "পেন অনুবাদ পুরস্কার", "থিংকস অফ দ্যা ওয়াল্ড (১৯৫৬)" কবিতা জন্য পুলিৎজার পুরস্কার এবং "ন্যাশনাল বুক অ্যাওয়ার্ড" অন্যতম। এছাড়া "এডনা সেন্ট ভিনসেন্ট মিলে" পুরস্কার, "বলিঞ্জেন" পুরস্কার এবং শেভালিয়ার, "অর্ড্রে ডেস পামেস অ্যাকাদেমিক্স" অন্যতম।
উইলবার, ১৯৫৯ সালে আমেরিকান একাডেমি অফ আর্টস অ্যান্ড সায়েন্সেসের ফেলো নির্বাচিত হন। ১৯৮৭ সালে "রবার্ট পেন ওয়ারেনের" পরে উইলবার দ্বিতীয় কবি নির্বাচিত হন, তিনি দ্বিতীয় কবি পদ পাওয়ার পরে এই পদটির নাম "কবিতা পরামর্শক" থেকে পরিবর্তনের পরে <nowiki>মার্কিন কবি লরিয়েট</nowiki> নামকরণ করা হয়। ১৯৮৮ সালে তিনি মডার্ন আমেরিকান কবিতার জন্য <nowiki>আইকন টেলর পুরস্কার</nowiki> পেয়েছিলেন এবং ১৯৮৯ সালে তিনি তার "নিউ এন্ড কালেক্ট কবিতার" জন্য দ্বিতীয় বার পুলিৎজার পুরস্কার জিতেছিলেন।
১৯৯৪ সালের ১৪ ই অক্টোবর তিনি রাষ্ট্রপতি বিল ক্লিনটনের কাছ থেকে জাতীয় চারুকলা পদক লাভ করেন। তিনি ১৯৯৪ সালে অনুবাদ করার জন্য পিইএন/রাল্ফ ম্যানহিম পদকও পেয়েছিলেন। ২০০৩ সালে উইলবার আমেরিকান থিয়েটার হল অফ ফেম-এ অন্তর্ভুক্ত হয়েছিল। ২০০৬ সালে তিনি রুথ লিলি কবিতা পুরস্কার লাভ করেছিলেন।এরপর ২০১০ সালে তিনি পিয়েরে কর্নেলির "থিয়েটার অফ ইলিউশন" অনুবাদ করার জন্য জাতীয় অনুবাদ পুরস্কার পেয়েছিলেন। ২০১২ সালে ইয়েল বিশ্ববিদ্যালয় উইলবারকে সম্মানসূচক "ডক্টর অফ লেটারস" দিয়েছিল।
উইলবার, ২০১৭ সালের ১৪ ই অক্টোবর ম্যাসাচুসেটস বেলমন্টের একটি নার্সিংহোমে বার্ধক্যজনিত কারণে মৃত্যুবরণ করেন। 
জীবদ্দশায় উইলবার তার কাজের স্বীকৃতিস্বরূপ অসংখ্য পুরস্কার পেয়েছিলেন, যার মধ্যে রয়েছে: